**Р Е Ш Е Н И Е № ПВ-2-П/2014г.**

1. Процедурата по реда на глава шеста от Закона за опазване на околната среда за инвестиционно предложение /ИП/: **„Почистване коритото на река Стряма от наносни отложения** в корегиран участък от шосейния мост при с. Долна махала до шосейния мост при с. Иван Вазово в землищата на селата Долна махала, Горна махала и Иван Вазово, община «Калояново»е започнала с внасяне в Регионалната инспекция по околната среда и водите – гр. Пловдив на уведомление c Вх. № ОВОС-1451/05.11.2013 г. от Възложителя: **“Веле Груп” ЕАД,** гр. Пловдив,

2. В изпълнение изискванията на чл. 4а, ал.1 от Наредбата за условията и реда за извършване на оценка на въздействието върху околната среда /Наредба за ОВОС/, с писмо изх. № ОВОС – 1451/08.11.2013г. уведомлението е изпратено на Басейнова Дирекция за управление на водите в Източнобеломорски район - Пловдив (БДУВ ИБР Пловдив) с молба за становище съгласно чл. 155, ал. 1, т. 23 от Закона за водите относно допустимостта на инвестиционното предложение спрямо режимите, определени в утвърдени планове за управление на речните басейни и планове за управление на риска от наводнения.

2. С писмо изх. № КД-04-394/21.11.2013г. БД УВ ИБР Пловдив изисква предоставянето на допълнителна информация, свързана с инвестиционното предложение.

3. С писмо изх. № ОВОС-1451/28.11.2013г. от Възложителя е изискано предоставянето на допълнителната информация по т.2 в срок до 26.12.2013г.

**Към днешна дата исканата допълнителна информация не е внесена.**

Въз основа на изложеното фактическо обстоятелство, на основание чл.5, ал.5 от Наредбата за ОВОС и чл.56, ал.2, във връзка с чл.30 , ал.2 от Административно процесуалния кодекс /АПК /

**Р Е Ш И Х :**

**Прекратявам производството** по определяне на приложимата процедура по реда на глава шеста от Закона за опазване на околната среда **за инвестиционно предложение:** **„Почистване коритото на река Стряма от наносни отложения** в корегиран участък от шосейния мост при с. Долна махала до шосейния мост при с. Иван Вазово в землищата на селата Долна махала, Горна махала и Иван Вазово, община «Калояново» с **Възложител: “Веле Груп” ЕАД**, гр. Пловдив

**С прекратяване на производството по определяне на приложимата процедура по реда на глава шеста от Закона за опазване на околната среда на инвестиционното предложение, не се изключва възможността на Възложителя да подаде ново уведомление по реда на Наредбата за ОВОС.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административно-процесуалния кодекс.**

**ТАМЕР БЕЙСИМОВ………….. 13.02.2014г.**

Директор на РИОСВ - Пловдив